מי טיפלה בבעיה?
אפל
גירסת iOS 12.3 ששוחררה בחודש מאי תיקנה חולשה ב-Kernel שאיפשרה השתלטות מלאה על המכשיר עוד משלב ה-Sandbox של אפליקציות אשר רצות על המכשיר. בפועל, הפירצה הזו מאפשרת להפעיל אפליקציות שלא דרך האפסטור. מצד אחד זהו פתח לאותן קבוצות פורצים, שיכול לשמש לצורך יצירת כלי פריצה שיחזירו את ה-Jailbreak לאופנה. אבל מצד שני, אותן פירצות יכולות לשמש גם גורמים קצת פחות חיוביים שישמחו לנצל אותן כדי להתקין למשל אפליקציות זדוניות וכלי ריגול שונים על המכשירים שנחשבים לבטוחים. אפל, כמובן, יודעת עד כמה הבעיה חמורה וטיפלה בה, אבל איכשהו היא הצליחה אחרי זה לעשות טעות מוזרה מאוד: בגירסה 12.4 שיצאה בחודש יולי היא פשוט ביטלה את אותו התיקון לפירצה, ודווקא אותן קבוצות פירצה הן אלו שדיווחו לה על הבעיה.
אפל טיפלה בבעיה.